بقات أيام قليلة ونودعو 2021 ونستقبلو سنة جديدة لي أحداثها غالبا ماغاديش تكون مختالفة على السنوات الكثيرة لي دازت. في عالم الفن والبيبول والتبركيك خصوصا، كانت 2021 نايضة مع قصة “حمزة مون بيبي” لي شوه وضرب أعراض الناس وكين لي خرج ليه على حياتو الشخصية. هاد الحساب لي مازال داير شوية ديال الضجيج جر 3 ديال الناس لحبس الوداية بمراكش، وكيتعلق الأمر بكل من عيشة عياش، ابتسام باطمة وسكينة كَلامور. في الشهورة الأولى ديال 2021 جا الفرج وخرجو من الحبس، عيشة عياش عانقات الحرية في فبراير، تبعاتها ابتسام باطمة في مارس وسكينة كَلامور في أكتوبر. المتهمات بثلاثة توجهات ليهم نفس التهم وهي المشاركة في الدخول إلى نظام المعالجة الآلية للمعطيات عن طريق الاحتيال، والمشاركة عمدا في عرقلة سير هذا النظام. بعدما خرجو من الحبس عيشة وابتسام وسكينة رجعو لحياتهم العادية، ولمواقع التواصل الاجتماعي.. 
اش وقع ف 2021 عند المشاهر.. قضية “حمزة مون بيبي”: ابتسام باطمة وعيشة عياش وسكينة گلامور خرجو من الحبس